Projekts

**LATVIJAS REPUBLIKAS MINISTRU KABINETS**

2015.gada Noteikumi Nr.

Rīgā (prot. Nr. .§)

**Noteikumi par līzinga, kredīta un ar to saistīto procentu maksājumu deklarāciju**

Izdoti saskaņā ar likuma

“Par nodokļiem un nodevām”

15.panta trešās daļas 5.2punktu

1. Noteikumi nosaka informatīvajā deklarācijā par fiziskās personas – Latvijas Republikas rezidenta – veiktajiem līzinga un kredīta vai arī tikai līzinga vai tikai kredīta un ar to saistīto procentu maksājumiem, kuru summa mēnesī pārsniedz 360 *euro* vai šādu iemaksu kopsumma kalendāra gada laikā pārsniedz 4320 *euro* (turpmāk – informatīvā deklarācija),norādāmās ziņas un tās iesniegšanas kārtību.
2. Informatīvo deklarāciju aizpilda un iesniedz atbilstoši noteikumu pielikumam (pielikums).
3. Informatīvās deklarācijas 2. un 3.ailē norāda fiziskās personas – Latvijas Republikas rezidenta – līzinga un/vai kredīta maksātāja – vārdu, uzvārdu un personas kodu.
4. Informatīvās deklarācijas 4.ailē “Maksājumu summa (*euro*)” norāda kalendāra gadā fiziskās personas veikto līzinga un/vai kredīta un ar to saistīto procentu maksājumu kopsummu par tiem kalendāra gada mēnešiem, kuros maksājamās summas pārsniedz 360 *euro* vai šādu iemaksu kopsumma kalendāra gada laikā pārsniedz 4320 *euro.*
5. Informatīvās deklarācijas 4.ailē summu norāda *euro* un centos. Ārvalstu valūtā samaksāto līzinga (operatīvā līzinga, finanšu līzinga) un/vai kredīta un ar to saistīto procentu maksājumu summu pārrēķina *euro* pēc grāmatvedībā izmantojamā ārvalstu valūtas kursa, kas ir spēkā maksājuma dienas sākumā.

|  |  |
| --- | --- |
| Ministru prezidente | L.Straujuma |
| Finanšu ministra vietā –iekšlietu ministrs  | R.Kozlovskis |

28.04.2015. 10:29

219

I.Riekstiņa

67121816, Inese.Riekstina@vid.gov.lv